b'\n_START_ARTICLE_\nN\xc3\xa4otuvastus\n_START_SECTION_\nAjalugu\n_START_PARAGRAPH_\nN\xc3\xa4otuvastuse ajalugu sai alguse 1960. aastate keskpaigas. See teema on huvi pakkunud nii teoreetilises m\xc3\xb5ttes kui ka praktilise t\xc3\xa4htsuse t\xc3\xb5ttu paljudele teadlastele._NEWLINE_1964 ja 1965 t\xc3\xb6\xc3\xb6tas Woody Bledsoe koos Helen Chan Wolfi ja Charles Bissoniga selle kallal, et arvuti suudaks \xc3\xa4ra tunda inimeste n\xc3\xa4gusid. Bledsoe oli oma t\xc3\xb6\xc3\xb6 \xc3\xbcle uhke, aga kuna ta t\xc3\xb6\xc3\xb6tas nimetu luureagentuuri heaks, mis ei lubanud palju reklaami, avaldati vaid v\xc3\xa4ike osa tema t\xc3\xb6\xc3\xb6st. M\xc3\xb5ningad raskused, mis ta nimetas, olid n\xc3\xa4iteks suur varieeruvus pea asendil, valguse tugevus ja nurk, n\xc3\xa4oilme ja vananemine. Bledsoe tegevus oli n\xc3\xa4otuvastuse ajaloos v\xc3\xa4ga oluline._NEWLINE_1980. aastate l\xc3\xb5pul toimusid suured teadusuuringud._NEWLINE_1997. aastal, p\xc3\xa4rast Bledsoed, j\xc3\xa4tkas tema t\xc3\xb6\xc3\xb6d peamiselt Peter Hart. Ta katsetas n\xc3\xa4otuvastusandmebaasi, kuhu kuulus \xc3\xbcle 2000 foto. Arvuti kontrollis n\xc3\xa4gusid, otsides kattuvusi andmebaasis olevate fotodega._NEWLINE_1997 arendasid s\xc3\xbcsteemi edasi Christoph von der Malsburg ning kraadiga l\xc3\xb5petanud \xc3\xb5ppurid Bochumi \xc3\x9clikoolist Saksamaal ning L\xc3\xb5una-California \xc3\x9clikoolist Ameerika \xc3\x9chendriikides. Need s\xc3\xbcsteemid olid maailmas \xc3\xbched parimad omas valdkonnas. Bochumi s\xc3\xbcsteemi arendamist hakkas toetama Ameerika \xc3\x9chendriikide ARL (United States Army Research Laboratory). Tarkvara m\xc3\xbc\xc3\xbcdi ZN-Face nime all ning kasutajateks olid n\xc3\xa4iteks saksa pank ning lennujaamad.\n_START_SECTION_\nTavap\xc3\xa4rased\n_START_PARAGRAPH_\nM\xc3\xb5ne n\xc3\xa4otuvastusprogrammi algoritmid tuvastavad n\xc3\xa4gusid v\xc3\xa4ljaulatuvate piirjoonte piltide abil. N\xc3\xa4iteks algoritm v\xc3\xb5ib anal\xc3\xbc\xc3\xbcsida suhtelist asukohta, suurust ja/v\xc3\xb5i silma kuju, nina, p\xc3\xb5sesarnasid ja l\xc3\xb5ualuud. Neid n\xc3\xa4ojooni kasutatakse, et leida teistelt piltidelt sarnaseid jooni. Teised algoritmid normaliseerivad n\xc3\xa4gude galeriid ja tihendavad n\xc3\xa4gude andmeid, salvestades piltide infot, mis on n\xc3\xa4otuvastuseks vajalik. \xc3\x9cks varasemaid edukaid arvutiprogramme p\xc3\xb5hineb olulisemate n\xc3\xa4ojoonte kokkusobitamise mallide tehnikal, pakkudes omamoodi n\xc3\xa4opildi._NEWLINE_Tuvastusalgoritmid v\xc3\xb5ib liigitada geomeetrilisteks, mis vaatlevad eritunnustega jooni, ja fotomeetrilisteks, mis oma statistilise l\xc3\xa4henemisega v\xc3\xa4\xc3\xa4rtustavad pilti ja v\xc3\xb5rdlevad v\xc3\xa4\xc3\xa4rtusi malliga, et elimineerida erinevused._NEWLINE_Populaarsemad n\xc3\xa4otuvastusalgoritmid sisaldavad PCA-d (Principal Component Analysis) koos LDA (Linear Discriminate Analysis), elastse kokkusobitamisega (Elastic Bunch Graph Matching), Hidden Markov model, neuronite mudeliga (Dynamic link matching) ja eigenfaceiga.\n_START_SECTION_\n3D\n_START_PARAGRAPH_\nUus tekkinud trend v\xc3\xa4itis, et kolmem\xc3\xb5\xc3\xb5tmelise n\xc3\xa4otuvastusega on v\xc3\xb5imalik saavutada ennen\xc3\xa4gematut t\xc3\xa4psust. See tehnika kasutab 3D-sensoreid, et saada informatsiooni n\xc3\xa4o kuju kohta. Seda teavet kasutatakse, et identifitseerida n\xc3\xa4o ise\xc3\xa4ralikku pinda, nagu n\xc3\xa4iteks silmaaukude kontuur, nina ja l\xc3\xb5ug._NEWLINE_\xc3\x9cks eelis 3D-n\xc3\xa4otuvastuse juures on see, et see s\xc3\xbcsteem ei ole m\xc3\xb5jutatud valgusemuutusest nagu seda on teised tehnikad. Samuti on n\xc3\xa4gu v\xc3\xb5imalik tuvastada eri nurkade alt, sealhulgas profiili vaatena._NEWLINE_Isegi k\xc3\xb5ige t\xc3\xa4iuslikum 3D-n\xc3\xa4otuvastusprogramm v\xc3\xb5ib olla tundlik kauguse ja n\xc3\xa4o miimika suhtes.\n_START_SECTION_\nNaha tekstuuri anal\xc3\xbc\xc3\xbcs\n_START_PARAGRAPH_\nTeine tekkinud trend kasutab visuaalseid detaile nahal, nagu standardselt digitaalselt pildistatud v\xc3\xb5i skaneeritud pildid. Tehnika, mida kutsutakse naha tekstuuri anal\xc3\xbc\xc3\xbcsiks, muudab unikaalsed silmaga n\xc3\xa4htavaid jooned, mustrid ja punktid inimese nahal matemaatiliseks ruumiks._NEWLINE_Katsetused n\xc3\xa4itavad, et t\xc3\xa4nu naha tekstuuri anal\xc3\xbc\xc3\xbcsile saab n\xc3\xa4otuvastusel n\xc3\xa4opilte suurendada 20\xe2\x80\x9325 protsenti.\n_START_SECTION_\nTuntumad kasutajad ja kasutusalad\n_START_PARAGRAPH_\nLondoni linnaosa Newham \xc3\x9chendkuningriigis on CCTV-s\xc3\xbcsteem kasutusel sel moel, et n\xc3\xa4otuvastuskaamerad on paigaldatud linnas paljudesse avalikesse kohtadesse._NEWLINE_Saksamaa F\xc3\xb6deraalpolitsei kasutab n\xc3\xa4otuvastust, et v\xc3\xb5imaldada inimestel l\xc3\xa4bida t\xc3\xa4ielikku automatiseeritud piirikontrolli Maini-\xc3\xa4\xc3\xa4rse Frankfurdi rahvusvahelises lennujaamas. Abonendid peavad olema Euroopa Liidu v\xc3\xb5i \xc5\xa0veitsi kodanikud. Alates 2005. aastast pakub Saksamaa F\xc3\xb6deraalne kriminaalpolitsei tsentraliseeritud fotografeerimist n\xc3\xa4otuvastuse otstarbel k\xc3\xb5ikidele Saksa politsei asutustele._NEWLINE_Tuvastuss\xc3\xbcsteeme kasutatakse ka kasiinodes, et p\xc3\xbc\xc3\xbcda kaardivargaid ja teisi mustas nimekirjas olevaid isikuid._NEWLINE_Austraalia tolliametil on automatiseeritud piirikontrollis\xc3\xbcsteem SmartGate, mis kasutab n\xc3\xa4otuvastust. S\xc3\xbcsteem v\xc3\xb5rdleb isiku pilti e-passi mikrokiibiga kindlustamaks, et passi valdaja on ikka selle \xc3\xb5ige omanik._NEWLINE_Pennsylvania \xc3\xb5igusv\xc3\xb5rgustik otsib kuriteopaikade fotodelt ja CCTV lindistatult varem arreteeritute (inglise keeles mugshot) andmebaasist isikuid. Paljudes lahendamatuks peetud juhtumites on t\xc3\xb5de jalule seatud p\xc3\xa4rast seda, kui see s\xc3\xbcsteem 2005. aastal kasutusele v\xc3\xb5eti. Teised \xc3\xb5iguse teostamise asutused USA-s v\xc3\xb5i mujal kasutavad varem arreteeritute andmebaasi kohtus v\xc3\xb5i kriminaaljuurdlustes._NEWLINE_\xc3\x9chendriikide v\xc3\xa4lisministeerium (U.S Department of State) omab \xc3\xbchte maailma suurimat n\xc3\xa4otuvastusandmebaasi, kus on \xc3\xbcle 75 miljoni foto ning mis on aktiivselt kasutusel viisade t\xc3\xb6\xc3\xb6tlemisel._NEWLINE_Kosmoselaev Maa Epcotis kasutab tuvastuss\xc3\xbcsteemi, mis on \xc3\xbcks osa s\xc3\xb5itmiseks.\n_START_SECTION_\nLisakasutusv\xc3\xb5imalused\n_START_PARAGRAPH_\nLisaks sellele, et s\xc3\xbcsteeme kasutatakse turvas\xc3\xbcsteemides, on autorid leidnud n\xc3\xa4otuvastusprogrammidele ka muid rakendusi._NEWLINE_Jaanuaris 2001 Super Bowl XXXVl aegu kasutas USA Florida osariigi Tampa Bay politsei n\xc3\xa4otuvastustarkvara Facelt, et otsida potentsiaalseid kurjategijaid ja terroriste \xc3\xbcrituselt (s\xc3\xbcsteem leidis kokku 19 kuriteokahtlase toimikuga isikut)._NEWLINE_Aastal 2000 presidendivalimiste aegu rakendas Mehhiko valitsus n\xc3\xa4otuvastustarkvara selleks, et v\xc3\xa4listada valimispettusi. M\xc3\xb5nedki isikud registreerisid end erinevate nimedega, et valida mitu korda. Uute n\xc3\xa4ofotode v\xc3\xb5rdlus nendega, kes olid valijate andmebaasis juba olemas, aitas v\xc3\xa4hendada kattuvaid registreeringuid. Sarnaseid tehnoloogiaid kasutatakse Ameerika \xc3\x9chendriikides, et v\xc3\xa4ltida inimesi tegemast isikukaarti v\xc3\xb5i juhilube._NEWLINE_Suured lootused on pandud praegu v\xc3\xa4ljat\xc3\xb6\xc3\xb6tatavale n\xc3\xa4otuvastustehnoloogiale, millel peaks olema hulganisti uusi kasutusv\xc3\xb5imalusi. N\xc3\xa4iteks v\xc3\xb5iks tehnoloogiat kasutada turvameetmena sularahaautomaatides (ATM); pangakaartide ja isikukoodi asemel ATM v\xc3\xb5iks teha pildi n\xc3\xa4ost ja v\xc3\xb5rrelda fotot panga andmebaasis olevate piltidega, et isikuid identifitseerida. Sama s\xc3\xbcsteemi v\xc3\xb5iks kasutada ka arvutite maailmas, kasutades veebikaamerat, et teha endast pilti. See pilt v\xc3\xb5iks asendada k\xc3\xb5iki paroole. Sellega saaks \xc3\xa4ra hoida paroolide lahtimurdmised v\xc3\xb5i nende unustamised._NEWLINE_\xc3\x9che uurimisv\xc3\xb5imalusena kasutab Briti politsei biomeetrilist n\xc3\xa4otuvastust. Seda kasutatakse n\xc3\xa4iteks lapser\xc3\xb6\xc3\xb6vijate tuvastamiseks._NEWLINE_Veel \xc3\xbche biomeetrilise kasutusena modernsed digikaamerad sisaldavad n\xc3\xa4otuvastusprogrammi, mis v\xc3\xb5imaldab paremini teravustada inimeste n\xc3\xa4gusid ja inimeste kaugust, tagades sellega, et fookuses olev inimene on pildistamisel peamine sihtm\xc3\xa4rk. M\xc3\xb5ned kaamerad sisaldavad smile shutter tarkvara v\xc3\xb5i teevad automaatselt teise pildi kui n\xc3\xa4iteks pildistamise ajal kellelgi olid silad kinni.\n_START_SECTION_\nV\xc3\xb5rdlev uuring\n_START_PARAGRAPH_\nBiomeetriline n\xc3\xa4otuvastus ei pruugi olla k\xc3\xb5ige usaldusv\xc3\xa4\xc3\xa4rseim ja efektiivsem. \xc3\x9cks olulisemaid eeliseid on see, et see ei n\xc3\xb5ua abi uuritavatelt teemadelt. Korralikult t\xc3\xb6\xc3\xb6tavad s\xc3\xbcsteemid on kasutusel lennujaamades, multipleksides ja muudes avalikes kohtades, kus on vaja inimesi rahvamassi sees identifitseerida. Teised biomeetrilised s\xc3\xbcsteemid nagu s\xc3\xb5lmej\xc3\xa4ljelugeja, iiriseskanner ja h\xc3\xa4\xc3\xa4letuvastus ei suuda sellist massilist identifitseerimist. Siiski on esitatud palju k\xc3\xbcsimusi ja probleeme n\xc3\xa4otuvastustarkvara efektiivsuse ja turvalisuse saavutamise kohta lennu- ja rongijaamades.\n_START_SECTION_\nN\xc3\xb5rkused\n_START_PARAGRAPH_\nN\xc3\xa4otuvastus ei ole t\xc3\xa4iuslik veel ning s\xc3\xbcsteem ei toimi igal tingimusel, vaid teatud tingimustel. Ralph Gross, Carnegie Melloni robootikainstituudi teadlane, kirjeldab, kuidas \xc3\xbcheks suureks takistuseks on n\xc3\xa4o vaatenurk kaamera suhtes. S\xc3\xbcsteem ei suuda tuvastada inimesi v\xc3\xa4ga suure nurga all._NEWLINE_Samuti on veel probleeme s\xc3\xbcsteemi toimimise osas kui on halb valgus, p\xc3\xa4ikeseprillid, pikad juuksed, halva resolutsiooniga pildid v\xc3\xb5i muud objektid mis n\xc3\xa4gu mingil m\xc3\xa4\xc3\xa4ral moonutavad v\xc3\xb5i varjavad._NEWLINE_Veel \xc3\xbcks suur miinus n\xc3\xa4otuvastusprogrammide efektiivsuse koha pealt on, siis kui n\xc3\xa4oilmet muuta. Isegi naeratus v\xc3\xb5ib s\xc3\xbcsteemi toimimist rikkuda. N\xc3\xa4iteks: Kanada lubab ainult neutraalse n\xc3\xa4oilmega passifotosid.\n_START_SECTION_\nEfektiivsus\n_START_PARAGRAPH_\nS\xc3\xbcsteemi kriitikud kaebavad, et Londoni linnaosa Newham s\xc3\xbcsteem on nagu 2004. aastal, mis pole \xc3\xbchtegi kurjategijat veel tuvastanud, vaatamata sellele, et mitmed kurjategijad andmebaasis elavad seal ja s\xc3\xbcsteem on t\xc3\xb6\xc3\xb6tanud juba palju aastaid. "Sugugi mitte \xc3\xbche korra, niipalju kui politsei m\xc3\xa4letab, pole automaatne n\xc3\xa4otuvastus leidnud kurjategija." See informatsioon on aga vastuolus v\xc3\xa4itega, et s\xc3\xbcsteem v\xc3\xa4hendas kuritegevust 34% \xe2\x80\x93 see oli ka p\xc3\xb5hjuseks, miks s\xc3\xbcsteemi hakati kasutama ka Birminghamis._NEWLINE_Katsetused kohaliku politsei poolt Floridas on sarnased pettuma panevad tulemused._NEWLINE_"Kaamera tehnoloogia, mille eesm\xc3\xa4rk on kohapeal \xc3\xa4ra tunda potentsiaalsed terroristid nende n\xc3\xa4o omaduste alusel lennujaamades, kukkus l\xc3\xa4bi esimesel peakatsetusel Bostoni Logani lennujaamas."\n_START_SECTION_\nEraelu puutumatusega seotud probleemid\n_START_PARAGRAPH_\nPaljud elanikud on hakanud muretsema, et nende privaatsus on ohustatud. M\xc3\xb5ni kardab, et see v\xc3\xb5ib viia "\xc3\xbchiskonna t\xc3\xa4ieliku j\xc3\xa4relevalveni", et valitsusel ja teistel asutustel on kogu aeg v\xc3\xb5imalus teada saada, kus sa oled ja mida teed. Seda ei tohiks alahinnata, sest nagu ajalugu on n\xc3\xa4idanud, on riigid varemgi sellise v\xc3\xb5imaluse korral valesti tegutsenud.\n_START_SECTION_\nViimase aja areng\n_START_PARAGRAPH_\nAastal 2006 hinnati n\xc3\xa4otuvastusalgoritmid (Face Recognition Grand Challange). Katsetes kasutati k\xc3\xb5rge resolutsiooniga n\xc3\xa4opilte, 3D-n\xc3\xa4oskannerit ja iirisepilte. Tulemused n\xc3\xa4itasid, et uued algoritmid on k\xc3\xbcmme korda t\xc3\xa4psemad kui olid n\xc3\xa4otuvastusprogrammid aastal 2002, ja sada korda paremad kui 1995. M\xc3\xb5ned algoritmid suutsid edestada osalejate tundmisi ning suutsid identifitseerida identsed kaksikud._NEWLINE_Ka v\xc3\xa4ikese eraldusv\xc3\xb5imega ehk kehva kvaliteediga n\xc3\xa4ofotodest saab n\xc3\xa4eotuvastusel asja, kui neid t\xc3\xa4ustada nn silmamoondustehnoloogia (face hallucination) v\xc3\xb5tetega. Suurimaid edusamme on tehtud suure piksliarvuga kaamerates, mis on aidanud lahendada ebapiisava resolutsiooni probleeme.'